คุณคะขอสอบถามหน่อยค่ะเรื่องหยุดกินยาคุม พอดีเลิกกับแฟนมา2เดือนกว่าแล้วค่ะ แต่ตอนที่คบกับมีเพศสัมพันธ์กันแต่หลั่งในค่ะ ถ้าเลิกกินยาคุมจะท้องไหมคะ
สวัสดีค่ะ หากไม่ได้จะมีเพศสัมพันธ์อีก ก็ไม่จำเป็นต้องทานยาคุมกำเนิดต่อ สามารถที่จะหยุดทานได้เลย ไม่ว่าจะกำลังทานยาเม็ดใดอยู่ก็ตาม และเมื่อหยุดทานยาแล้ว ประมาณ 2-4 วันต่อมา ก็จะมีประจำเดือนมา ซึ่งเกิดจากการที่เยื่อบุโพรงมดลูกขาดการกระตุ้นจากยา จึงหลุดลอกออกมาเป็นประจำเดือน และเมื่อมีประจำเดือนมา ก็แสดงว่าไม่มีการตั้งครรภ์เกิดขึ้น แต่หากหลังจากหยุดทานยาคุมแล้ว ไม่มีประจำเดือนมา ก็ควรตรวจหาการตั้งครรภ์ดูด้วยค่ะ เพราะอาจเกิดการตั้งครรภ์ตั้งเมื่อ 2 เดือนก่อน ที่มีเพศสัมพันธ์ไปก็ได้หากหยุดทานยาคุม แล้วมีประจำเดือนมา และหลังจากนี้ไป ไม่ได้มีเพศสัมพันธ์อีก ก็ย่อมไม่มีการตั้งครรภ์เกิดขึ้นค่ะ